'Waar was Kinnear se polisiebeskerming?' – Cele | Maroela Media
'Waar was Kinnear se polisiebeskerming?' – Cele
Bheki Cele, minister van polisie, het gesê 'n tweede ondersoek sal van stapel gestuur word om te bepaal waarom lt.kol. Charl Kinnear en sy gesin se polisiebeskerming vroeër opgeskort is.
Kinnear, bevelvoerder van die Wes-Kaapse teenbende-eenheid, is Vrydagmiddag koelbloedig in sy motor voor sy huis in Bishop Lavis doodgeskiet.
"Uit die verslag wat ek ontvang het, word [die lewe van ]hierdie beampte al geruime tyd bedreig. Hy is van polisiebeskerming voorsien, maar dit is op 'n stadium teruggetrek. Ek wil nou weet wat tot dié besluit gelei het. Hierdie gesin verdien om te weet of hul pa in die steek gelaat is en indien wel moet die koppe rol," het die minister Saterdag tydens 'n besoek aan die Kinnears se huis gesê.
Nicolette Kinnear en haar seuns word Saterdag deur familie en vriende bygestaan. (Foto: Verskaf)
Bheki Cele spreek Saterdag die media toe gedurende sy besoek aan die Kinnears. (Foto: Verskaf)
Die beweerde aanval het op 23 November verlede jaar plaasgevind terwyl Kinnear, sy vrou en hul twee seuns in die huis was. Die huis was in dié stadium onder 24-uur-polisiebeskerming kort ná die skietdood van lt.kol. André Kay slegs 'n paar strate weg van die Kinnears se huis.
Cele het nou gesê daar moet ook ondersoek ingestel word na polisiebeskerming vir ander speurders wat hoëprofielsake in die provinsie ondersoek.
"[Kinnear] was een van die goeie ouens, maar is deur genadelose misdadigers weggeneem wat die druk weens sy ondersoeke gevoel het. Dit is hoekom ons geen steen onaangeroer sal laat nie en meer hulpbronne sal inbring indien nodig sodat diegene wat verantwoordelik is vir hierdie gruwelike misdaad gevind word," het die minister gesê.
Charl Kinnear In die nuus Nafiz Modack
Julle ANC bly maar net een groot sirkus
Bheki Cele is die Minister van Besoeke.
ANARGIE IN DIE HOOGTE RANGE VAN DIE SAPD EN cANCer in ons land PUNT.
Bring terug die doodstraf. Vir die kriminele in hierdie land is dit net ñ speletjie. Daadwerklike gevolge is ñ GRAP.
Nou praat ek uit ondervinding. Dikwels is jou grootste vyande politieke ampsdraers, sakemanne, senior/top bestuur en kollegas.